CELEX: C2005/182/52
Language: hu
Date: 2005-07-23 00:00:00
Title: C-205/05. sz. ügy: A Tribunal des Affaires de Sécurité Sociale de Longwy 2005. április 15-i ítéletével a Fabien Nemec kontra Caisse Régionale d'Assurance Maladie du Nord-Est ügyben benyújtott előzetes döntéshozatal iránti kérelem

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/30
            
         A Tribunal des Affaires de Sécurité Sociale de Longwy 2005. április 15-i ítéletével a Fabien Nemec kontra Caisse Régionale d'Assurance Maladie du Nord-Est ügyben benyújtott előzetes döntéshozatal iránti kérelem
   (C-205/05. sz. ügy)
   (2005/C 182/52)
   Az eljárás nyelve: francia
   A Tribunal des Affaires de Sécurité Sociale de Longwy (Franciaország) 2005. április 15-i ítéletével, amely 2005. május 11-én érkezett a Bíróság Hivatalához, a Fabien Nemec kontra Caisse Régionale d'Assurance Maladie du Nord-Est ügyben előzetes döntéshozatal iránti kérelmet nyújtott be az Európai Közösségek Bíróságához.
   A Tribunal des Affaires de Sécurité Sociale de Longwy a következő kérdésről kéri a Bíróság döntését:
   Azáltal, hogy az 1999. március 29-i 99-247. sz. törvényt végrehajtó rendelet 2. cikkének és az 1999. június 9-i 2SS/4B/99. sz. 332. körlevél rendelkezései alapján – annyiban, amennyiben ezek a munkabérek nem teremtettek alapot a járulékok fizetésére a francia társadalombiztosítási törvénykönyv L 242-1. cikke értelmében – megtagadta az F. Nemec által Belgiumban – az 1998. december 23-i 98-1194. sz. törvény 41. cikkének megfelelően – kapott munkabér figyelembevételét az azbeszt munkások járadékának kiszámításánál, a C.R.A.M. olyan hátrányos határozatot hozott-e az érdekelttel szemben, amely a Szerződés 39. cikkében megfogalmazott szabad mozgás akadályának, a 883/2004/EK rendelet (1) vagy az 574/72/EK rendelet (2) 15. cikke megsértésének minősül?
   
      (1)  A szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (HL L 166., 1. o.; magyar nyelvű különkiadás 5. fejezet, 5. kötet)
   
      (2)  A szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (HL L 74., 1. o.; magyar nyelvű különkiadás 5. fejezet, 1. kötet, 83. o.)